Source: http://docplayer.fi/3643715-Vesi-kuntayhteistyon-voiteluaineena.html
Timestamp: 2017-09-25 07:01:57+00:00
Document Index: 2242318

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Vesi kuntayhteistyön voiteluaineena - PDF
Download "Vesi kuntayhteistyön voiteluaineena"
1 Pekka Pietilä Tapio Katko Vuokko Kurki Vesi kuntayhteistyön voiteluaineena tutkimus K U N N A L L I S A L A N K E H I T T Ä M I S S Ä Ä T I Ö
2 Vesi kuntayhteistyön voiteluaineena
3 Pekka Pietilä Tapio Katko Vuokko Kurki Vesi kuntayhteistyön voiteluaineena KAKS KUNNALLISALAN KEHITTÄMISSÄÄTIÖ
4 VESI KUNTAYHTEISTYÖN VOITELUAINEENA Kunnallisalan kehittämissäätiön tutkimusjulkaisut, nro 62 Pole-Kuntatieto Oy ja tekijät Vammalan Kirjapaino Oy, Sastamala 2010 ISBN (nid.) ISBN (PDF) ISSN
5 Esipuhe Tämä Tampereen teknillisessä yliopistossa tehty tutkimus vesihuollon ylikunnallisesta yhteistyöstä (YKY) toteutettiin kahdessa vaiheessa. Tutkimuksen ensimmäisessä vaiheessa keväästä 2008 vuoden 2009 alkupuolelle analysoitiin vesihuollon nykytilaa ja tulevia haasteita Suomessa sekä kerättiin perustietoja ja kokemuksia valituilta laitoksilta. Tutkimuksen toisessa vaiheessa näkökulmaa laajennettiin mm. viranomaisten toimintaan. Mukaan otettiin myös sopimuspohjainen yhteistyö sekä katsaukset vesihuollon ylikunnalliseen yhteistyöhön Ruotsissa ja Yhdysvalloissa. Tutkimushankkeen ohjausryhmään kuuluivat Timo Heinonen (Hämeenlinnan Seudun Vesi Oy), Kaija Joensuu / Ari Nygrén (Pirkanmaan ympäristökeskus, vuoden 2010 alusta Pirkanmaan ELY-keskus), Olli Keski-Saari (Lappavesi Oy), Paavo Taipale (Kuntaliitto) ja Anneli Tiainen (Vesi- ja viemärilaitosyhdistys). Tutkimuksen ensimmäisen vaiheen rahoittivat Vesihuoltolaitosten kehittämisrahasto, jäljempänä taulukossa 1 lueteltavat vesihuoltolaitokset sekä Tampereen teknillinen yliopisto. Tutkimuksen toisen vaiheen rahoitti Kunnallisalan kehittämissäätiö. Vesihuoltolaitosten sopimuspohjaista yhteistyötä käsittelevää hanketta tukivat Helsingin Vesi sekä Maa- ja vesitekniikan tuki ry. Tekijät haluavat kiittää edellä mainittujen henkilöiden ja tahojen lisäksi niitä lukuisia henkilöitä, jotka haastatteluissa tai muissa yhteyksissä ovat antaneet meille arvokasta rakennusainetta tämän raportin kokoamiseen tai kommenteillaan auttaneet meitä pysymään asiassa. Tampereella Valpurin aattona 30. huhtikuuta 2010 Pekka Pietilä Tapio Katko Vuokko Kurki 5
6 Sisällys 1 TAUSTA JA MERKITYS Tutkimuksen tausta ja tutkimusongelma Tutkimuskysymykset Menetelmät Tutkitut tapaukset Määritelmät 13 2 VESIHUOLLON TOIMINTAYMPÄRISTÖ SUOMESSA Poliittiset tekijät Taloudelliset tekijät Sosio-kulttuuriset tekijät Teknologiset tekijät Ympäristötekijät Lainsäädännölliset tekijät 27 3 VESIHUOLLON YLIKUNNALLISEN YHTEISTYÖN KEHITTYMINEN SUOMESSA Viranomaiset ja vesihuollon yleissuunnitelmat yhteistyön edistäjinä Kuntayhtymien ja kuntien yhteisten yhtiöiden kehittyminen Vesihuollon sopimuspohjainen yhteistyö Suomessa Sopimuspohjaisen yhteistyön laajuus Suomessa Sopimuspohjaisen yhteistyön toimivuus Sopimuspohjaisen yhteistyön tulevaisuus Johtopäätökset sopimuspohjaisesta yhteistyöstä 44 4 KESKEISET TULOKSET JA HAVAINNOT Miksi yhteistyöhön on lähdetty? Miten yhteistyö on valmisteltu? Miten se on saatu aikaan? Millä perusteilla yhteistyömalli on valittu? Miten valittu malli toimii? Miten se vaikuttaa toimintaedellytyksiin? Miten vesihuoltoyhteistyö ja muu ylikunnallinen yhteistyö vaikuttavat toisiinsa? Miksi yhteistyöhön ei ole päästy? Kunnallisen yhtiön ja kuntayhtymän eroja 51
7 5 VESIHUOLLON YLIKUNNALLINEN YHTEISTYÖ RUOTSISSA Vesihuolto Ruotsissa Alueellisen yhteistyön kehittyminen Tukkuvesitoimittajia Kuntayhtymiä tukkuvesitoimittajina Tukkuyhtiöitä Jätevedenpuhdistusyhtymiä ja -yhtiöitä Jätevedenpuhdistuksen kuntayhtymiä Jätevedenpuhdistusyhtiöitä Alueellisia vesihuoltoyhtymiä ja -yhtiöitä Alueellisia vesihuollon kuntayhtymiä Alueellisia vesihuoltoyhtiöitä Ruotsin kokemukset ja tulevaisuudennäkymät 68 6 VESIHUOLLON YLIKUNNALLINEN YHTEISTYÖ YHDYSVALLOISSA Yhdysvaltojen vesivarat ja vesihallinto Vesihuollon ylikunnalliset vaihtoehdot Vesihuolto ja vesivarojen hallinta Erityisyhtymät (special districts) Arviointi ja johtopäätökset Arviointi Johtopäätökset 79 7 VAIHTOEHTOJEN VERTAILU Kuntayhtymä tukkutoimijana Tukkuvesiyhtiö Jätevedenpuhdistamo-osakeyhtiö Alueellinen vesihuoltoyhtiö 83 8 EPILOGI Yhteenveto Johtopäätökset 87 LÄHTEET 89 Lähteet lukuihin Lähteet lukuun 5 90 Lähteet lukuun 6 92 LIITTEET 93 Liite 1. Alueelliset vesihuoltolaitokset Suomessa Liite 2. YKY-hankkeen SWOT-kommentteja 97
8 KUVAT Kuva 1. Vesi- ja viemäriverkoston pituus vesihuoltolaitosten kokoluokan mukaan 20 Kuva 2. Väkiluvun arvioitu muutos seutukunnittain vuoteen 2030 mennessä 22 Kuva 3. Yhteishaku ammattikorkeakouluihin rakennusalalle 23 Kuva 4. Uusiutuvien vesivarojen käyttö Euroopan maissa 25 Kuva 5. Vantaanjoen virtaama vuonna Kuva 6. Eri hallinnonalojen roolit Suomen vesihuollossa vuonna Kuva 7. Tampereen Viinikanlahden jätevedenpuhdistamo 31 Kuva 8. Vesihuollon ja vesiensuojelun yleissuunnitelmat 1970-luvun puolivälissä 32 Kuva 9. Jyväskylän Seudun Puhdistamo Oy:n Nenäinniemen jätevedenpuhdistamo 33 Kuva 10. Alueelliset vedenhankinnan tukkuyhtiöt ja -yhtymät Suomessa Kuva 11. Alueelliset jätevesiyhtiöt ja -yhtymät Suomessa Kuva 12. Alueelliset vesihuoltoyhtiöt ja -yhtymät Suomessa Kuva 13. Muille kunnille myydyn / muilta kunnilta ostetun veden osuus omasta vedentuotannosta/vedenjakelusta vuonna Kuva 14. Muilta kunnilta tulevan / muihin kuntiin puhdistettavaksi johdetun jäteveden osuus jäteveden kokonaismäärästä vuonna Kuva 15. Vesihuollon sopimuspohjainen yhteistyö Tampereella 41 Kuva 16. Vesihuoltolaitosten yhteistyösuunnitelmia vuonna Kuva 17. Turun Seudun Vesi Oy:n mm:n syöttöjohto rakenteilla vuonna Kuva 18. Ylikunnalliset vesihuoltoyhtymät ja -yhtiöt Ruotsissa Kuva 19. Tukkuvesiyhtymä Norrvattenin jäsenkunnat 59 Kuva 20. Tukkuvesiyhtiö Sydvattenin omistajakunnat ja pääkomponentit 60 Kuva 21. Jätevedenpuhdistuksen kuntayhtymä Käppalaförbundet 61 Kuva 22. Colorado-Big Thompson-projekti Pohjois-Coloradossa 77 Kuva 23. Horsetoothin säännöstelyallas Pohjois-Coloradossa 78 Kuva 24. Vesihuollon ylikunnallisen yhteistyön kehittyminen Suomessa 80 TAULUKOT Taulukko 1. YKY-hankkeessa tutkitut case-kohteet 13 Taulukko 2. Suomen vesihuoltoverkostojen ikäjakauma ja saneerausmäärät 24 Taulukko 3. Alueelliset vesihuoltolaitokset Suomessa Taulukko 4. Sopimusten lukumäärät vuosina 1975 ja 2006 sekä suunniteltuja sopimuksia 39 Taulukko 5. SWOT-analyysi sopimuspohjaisen yhteistyön muuttamisesta kiinteämmäksi yhteistyöksi 43 Taulukko 6. Ylikunnalliset vesihuoltoyhtymät ja -yhtiöt Ruotsissa 57 Taulukko 7. Usean kunnan yhteisen vesihuoltolaitoksen perustaminen eri intressiryhmien kannalta 68 Taulukko 8. Yhdysvaltain vesiasioiden keskeiset toimijat 72 Taulukko 9. Yhdysvaltain vesilaitosten omistus ja jakauma kokoluokittain 74
9 1 Tausta ja merkitys Alueellisissa vesihuoltohankkeissa tarvitaan 70 prosenttia politiikkaa, 20 prosenttia insinööriosaamista ja 10 prosenttia hyvää tuuria (Grigg 1996). 1.1 Tutkimuksen tausta ja tutkimusongelma Vesihuollon toimintaympäristö on monimuotoinen, ja siinä on useita toimijoita, joilla on usein toisistaan ainakin jossakin määrin poikkeavia intressejä. Vaatimukset vesihuollolle ovat vuosien saatossa muuttuneet: odotukset ovat kiristyneet niin viranomaisten (lait, asetukset, puhdistusvaatimukset) kuin palvelujen käyttäjien (tiedotus, palvelun laatu) suunnalta. Ikääntyvä infrastruktuuri lisää taloudellisia paineita: erityisesti vanhat vesi- ja viemärijohtoverkostot tarvitsevat saneerausta ja huoltoa. Kokeneiden työntekijöiden eläkkeelle siirtyminen on koettu haasteeksi monella paikkakunnalla myös vesihuollossa. Yhtenä osaratkaisuna näihin haasteisiin nähdään alueellisen tai ylikunnallisen vesihuollon kehittäminen eri muodoissaan. Ylikunnallisesta yhteistyöstä on tehty joitakin selvityksiä, suunnitelmia ja kuvailevia tutkimuksia. Usein yhteistyötä suunniteltaessa ei kuitenkaan ole tutkittu laajemmin eri yhteistyövaihtoehtoja, vaan on nopeastikin päädytty ehdottamaan jotain mallia tai toimintatapaa. Jos eri toimintamalleja on vertailtu keskenään, se on tehty vain tapauskohtaisesti, jolloin on vaikea erottaa, mikä johtuu toimintamallista ja mikä paikallisista erityispiirteistä. Laajemmin sovellettavissa olevaa ja perusteellisempaa kokemusperäistä analyysiä eri malleista ei ole ennen tehty. Kaikkein vähiten lienee tutkittu hankkeiden epäonnistumisia millaisiin karikoihin ja vaikeuksiin on törmätty. 11
10 1.2 Tutkimuskysymykset YKY-hankkeen päätavoitteena oli tuottaa tutkittua, käyttökelpoista tietoa ja parempaa ymmärrystä erilaisista ylikunnallisista yhteistyömalleista vesihuollossa, niiden keskeisistä eduista ja ongelmista ja sopivuudesta eri tilanteisiin. Tutkimusongelmaa lähestyttiin seuraavien kysymysten kautta: 1. Missä määrin ehdotetut ja päätetyt yhteistyömallit ovat lähteneet paikallisista olosuhteista ja missä määrin niitä on yritetty soveltaa paikallisiin olosuhteisiin? 2. Mitkä ovat ne perustekijät, joiden avulla yhteistyötä saadaan ylipäätään aikaan? 3. Millaisia toimintaedellytyksiä eri mallit luovat vesihuoltolaitokselle? 4. Miten eri mallit suhtautuvat työvoiman eläköitymiseen ja vaatimusten kiristymiseen? 5. Mitkä ovat eri mallien potentiaalisia kompastuskiviä? 6. Miten omistajaohjaus ja eri kuntien poliittisten päättäjien yhteistyö toimivat eri malleissa? 7. Miten tapahtunut ja nähtävissä oleva kuntarakenneuudistus vaikuttaa vesihuollon ylikunnalliseen yhteistyöhön? 8. Missä määrin vesihuollon yhteistyö on edistänyt muuta ylikunnallista yhteistyötä? Ollaanko ratkaisuihin edelleen tyytyväisiä? 1.3 Menetelmät YKY-hankkeen taustaksi tutkittiin aiheeseen liittyvää aiemmin julkaistua kirjallisuutta. Ensimmäisessä vaiheessa analysoitiin vesihuollon toimintaympäristöä Suomessa PESTEL-kehikon (poliittiset, taloudelliset, sosiaaliset, teknologiset, ympäristölliset ja lainsäädännölliset näkökulmat) pohjalta. Mukaan valituilta laitoksilta kerättiin kyselyjen ja haastattelujen avulla kokemusperäistä tietoa eri toimintamalleista. Tutkimuksessa jäljitettiin myös kohdattuja vastuksia ja hankkeiden mahdollisia kariutumisia ja niiden syitä tutkittiin. Tältä pohjalta koottiin SWOT-analyysi (vahvuudet, heikkoudet, mahdollisuudet ja uhat) eri toimintamalleista. Joulukuussa 2008 järjestettiin interaktiivinen työseminaari, jossa alustajina olivat Esa Harju (Vesikolmio Oy), Mikko Isakow (Kouvolan Vesi), Rauno Piippo (Vesi- ja viemärilaitosyhdistys), Osmo Seppälä (Espoon Vesi), Unto Tanttu (Tuusulan seudun vesilaitos kuntayhtymä) ja Jyrki Valtonen (Turun Seudun Vesi Oy). Seminaariin osallistuivat lisäksi Olli Keski-Saari (Lappavesi Oy), Ari Nygrén (Pirkanmaan ympäristökeskus), Paavo Taipale (Kuntaliitto) ja Anneli Tiainen (Vesi- ja viemärilaitosyhdistys). Helmikuussa 2010 järjestettiin toinen työseminaari. Siihen osallistuivat Harri Hirvonen (Asikkalan kunta), Kaija Joensuu (Pirkanmaan ELY-keskus), Pekka Laakkonen (Tampereen Vesi), Reijo Leinonen (Pirkkalan kunta), Antti Ryynänen (AIRIX ympäristö), Osmo Seppälä (Vesi- ja viemärilaitosyhdistys) ja Juha Vuorenmaa (Keski-Suomen ELY-keskus). 12
11 Sopimuspohjaista yhteistyötä käsittelevä osuus pohjautuu Vuokko Kurjen tekemään, vuoden 2010 alussa valmistuneeseen diplomityöhön. Ruotsia käsittelevä luku 5 perustuu kirjallisuusselvitykseen sekä joihinkin Pekka Pietilän henkilökohtaisiin yhteydenottoihin. Kokemukset Yhdysvalloista on koonnut Tapio Katko vuoden 2009 lopulla tekemänsä kahden kuukauden asiantuntijavierailun aikana keräämänsä aineiston pohjalta. 1.4 Tutkitut tapaukset Tutkimuksen tavoitteiden kannalta olennaista oli tutkittavien esimerkkien monipuolisuus. Tämä ei koskenut ainoastaan toimintamalleja vaan myös toimintaalueiden kokoa. Perusmateriaalin kokoamiseksi analysoitiin yksityiskohtaisemmin taulukossa 1 luetellut kohteet. Taulukko 1. YKY-hankkeessa tutkitut case-kohteet. Laitos tai alue Espoon Vesi Turun Seudun Vesi Oy Jyväskylän Seudun Jätevedenpuhdistamo Oy Tuusulan seudun vesilaitos kuntayhtymä Kymenlaakson Vesi Oy Kymen Vesi Oy Vaasan Vesi Hämeenlinnan Seudun Vesi Oy Kouvolan seutu Lappavesi Oy Lakeuden Keskuspuhdistamo Oy Yhteistyömalli pääkaupunkiseudun vesihuoltoyhteistyö tukkuyhtiö (talousvesi) tukkuyhtiö (jätevesi) tukkuvedenhankinta tukkuyhtiö (talousvesi) alueellinen vesihuoltoyhtiö sopimuspohjainen yhteistyö alueellinen vesihuoltoyhtiö erityyppisiä ehdotuksia vesihuollon yhteistyöstä tukkuyhtiö (talousvesi) tukkuyhtiö (jätevesi) Näiden varsinaisten tutkimuskohteiden ohella tietoja ja kokemuksia on hankittu myös joistakin muista alueellisista vesihuolto-organisaatioista, kuten Vesikolmio Oy, Loviisanseudun Vesi Oy ja Vihannin Vesi Oy. 1.5 Määritelmät Sopimuspohjainen yhteistyö Yhteistyöstä on sovittu molempien osapuolten hyväksymällä sopimuksella. Yleensä toinen tarjoaa palvelun tai tuotteen, toinen maksaa tuottajalle saamastaan palvelusta tai tuotteesta. Sopimuspohjainen yhteistyö voi olla veden myyntiä ja ostoa tai jäteveden johtamista ja vastaanottoa. Tällainen yhteistyö on kahden kunnan välistä, mutta samalla kunnalla voi olla sopimuksia usean eri kunnan kanssa. Sopimukset voivat koskea veden tai jäteveden toimittamista tai vastaanottoa jatkuvasti tai tarvittaessa. Myös kriisitilanteiden vedentoimituksesta on sovit tu erikseen, jolloin verkostot on yhdistetty poikkeus- 13
12 tilanteita varten. Sopimuspohjainen yhteistyö on laajaa erityisesti suurempien laitosten ja niiden naapurikuntien välillä. Yleensä kunnat, joilla on paljon hyvälaatuista vettä, myyvät sitä naapureilleen. Myös alueellisilla tukkuyhtiöillä voi olla toimitussopimuksia kuntien kanssa. (Salonen ym ) Kuntayhtymä Kuntalain (laki 365/1995) 78 määrittelee kuntayhtymän perustamisesta seuraavasti: Kuntayhtymä perustetaan kuntien välisellä valtuustojen hyväksymällä sopimuksella (perussopimus). Perussopimuksessa on mainittava kuntayhtymän nimi, kotipaikka, jäsenkunnat ja tehtävät. Kuntayhtymän nimessä tulee olla sana kuntayhtymä. Perussopimuksessa sovitaan, miten jäsenkunnat järjestävät kuntayhtymän päätöksenteon. Kuntalain mukaan kuntayhtymä on jäsenkunnista erillinen, itsenäinen oikeushenkilö. Oikeushenkilönä kuntayhtymä on oikeustoimikelpoinen eli se voi hankkia oikeuksia ja tehdä sitoumuksia sekä käyttää puhevaltaa tuomioistuimessa ja muussa viranomaisessa. Tehtävän siirtyessä kuntayhtymälle yksittäinen kunta luopuu kuntayhtymän toimialaan kuuluvissa asioissa päätösvallastaan ja voi vaikuttaa asiaan kuntayhtymään valittujen yhtymäkokousedustajien tai muiden luottamushenkilöiden kautta. 1 Kunnallinen liikelaitos Liikelaitos on tarkoitettu nimenomaan palveluiden tuottajaorganisaatioksi. Kunnallinen liikelaitos on yleiskäsite, jonka alle sijoittuu kolme eri liikelaitostyyppiä: kunnan liikelaitos, kuntayhtymän liikelaitos ja liikelaitoskuntayhtymä. Kunnan liikelaitos on osa kunnan varsinaista organisaatiota. Kunnan liikelaitos voi toimia myös kahden tai useamman kunnan yhteisen toimielimen alaisena isäntäkunnan liikelaitoksena. Kuntayhtymän liikelaitos on puolestaan osa kuntayhtymän varsinaista organisaatiota. Kunnan liikelaitos ja kuntayhtymän liikelaitos eivät ole itsenäisiä oikeushenkilöitä eivätkä itsenäisiä kirjanpitovelvollisia. Ne kuuluvat emon (kunnan tai kuntayhtymän) varsinaiseen organisaatioon, ja niiden hallinto järjestetään johtosäännön määräyksin. Kuntalain 87 a määrittelee liikelaitoksen perustamisesta näin: Kunta tai kuntayhtymä voi perustaa kunnallisen liikelaitoksen liiketoimintaa tai liiketaloudellisten periaatteiden mukaan hoidettavaa tehtävää varten. Liikelaitoksen perustaminen edellyttää erikseen tehtävää päätöstä. Kunnan liikelaitos-, kuntayhtymän liikelaitos- sekä liikelaitoskuntayhtymänimitystä voi käyttää vain sellainen kunnallinen liikelaitos, joka on perustettu kuntalain mukaiseksi liikelaitokseksi. Kuntalain 87 a :n mukaisen kunnallisen liikelaitoksen perustamispäätöksessä on mainittava liikelaitoksen nimi. Liikelai
13 toskuntayhtymän nimessä tulee olla sana liikelaitoskuntayhtymä ja muun liikelaitoksen nimessä sana liikelaitos. Kunnan tai kuntayhtymän liikelaitoksen tehtävistä määrätään johtosäännössä. Liikelaitoskuntayhtymän tehtävistä on sovittava perussopimuksessa. Liikelaitoskuntayhtymästä on voimassa, mitä kuntalaissa säädetään kuntayhtymästä lukuun ottamatta kuntalain luvussa 10 mainittuja erityismääräyksiä. 2 Liikelaitoskuntayhtymä Liikelaitoskuntayhtymä on edellisistä poiketen itsenäinen oikeushenkilö. Kuntalain 10 a -luku sisältää kaikkia liikelaitostyyppejä koskevien säännösten ohella myös pelkästään liikelaitoskuntayhtymää koskevia säännöksiä. Liikelaitoskuntayhtymään sovelletaan näiden lisäksi tietyiltä osin kuntayhtymää koskevia kuntalain 10. luvun säännöksiä. Liikelaitoskuntayhtymällä on oma perussopimuksensa ja omat johtosääntönsä. Liikelaitoskuntayhtymä on itsenäinen kirjanpitovelvollinen. Peruskuntien lisäksi myös kuntayhtymät voivat harjoittaa yhteistoimintaa liikelaitoskuntayhtymän muodossa. Kunnallinen liikelaitos voidaan kuntalain 87 a :n mukaan perustaa liiketoimintaa tai liiketaloudellisten periaatteiden mukaan hoidettavaa tehtävää varten. Liikelaitoksen tehtävien ja toiminnan on kuuluttava kuntalain 2 :n mukaisesti kunnan toimialaan. Kuntainliitto Lakiin kunnallislain muuttamisesta (laki 979/1992) perustuva vuoden 1993 kuntayhtymäuudistus merkitsi paitsi kuntainliitto-nimen vaihtumista kuntayhtymä-nimeksi myös kuntayhtymien toiminnan perusteen muuttumista jäsenkuntien yhteiseksi sopimukseksi, perussopimukseksi. Uudistus on mahdollistanut suurempia vapauksia kuntayhtymähallinnon järjestämisessä ja toimielinten asettamisessa. 3 Tukkuyhtiö Tukkuyhtiössä kunnat eivät voi suoraan puuttua yhtiön toimintaan, vaan kuntien edustajat tekevät yhtiökokouksessa ehdotuksia yhtiölain suomissa puitteissa. Kustannukset jaetaan toimitetun veden mukaisesti. Kuntaraja on yleisesti kustannusten jakoperuste, mutta hinta on sama kaikille. Jätevesipuolella on myös aiheuttamisperiaatteen mukaisesti jaettu kustannuksia. Investoinnit rahoitetaan vesimaksuilla, omistajien ei tarvitse rahoittaa. (Salonen ym ) Tukkuyhtiölle ei uuden vesihuoltolain mukaan tarvitse määritellä varsinaista toiminta-aluetta (Tuusulan kunta 2003). 2 Kuntalaki 365/1995, muutos 519/
14 Alueellinen vesihuoltoyhtiö Kuntien omistamassa yhtiössä hallituksen valitsevat kunnat. Hallituksen kautta kunnat voivat siis vaikuttaa toimintaan. Hinnoittelu on yhtenäistä koko toiminta-alueella ja toiminta on muutenkin kokonaisvaltaista, otetaan huomioon vesihuollolliset tavoitteet, eikä kunnallisia tavoitteita. Omistajakunnat takaavat alueellaan tarvittavien investointien lainat, muuten toimitaan tulorahoituksella. (Salonen ym ) Yhteistyömuodot riippuvat oleellisesti paikallisista olosuhteista: se mikä sopii toisaalle, ei välttämättä ole paras vaihtoehto toisaalla. Jokainen tapaus olisikin punnittava ja ratkaistava erikseen paikalliset lähtökohdat huomioiden: maantiede, saatavilla olevat vesilähteet, pohjavesivarat, etäisyydet, purkuvesistöt ja purkujärjestelyt, rahoitusmahdollisuudet, tasapuolisuus, oikeudenmukaisuus, turhan byrokratian välttäminen ja kitkattoman yhteistyön mahdollisuus naapurikuntien tai -kaupunkien kanssa. (Katko 1996, Hahto 2005, Ryynänen 2005.) 16
15 2 Vesihuollon toimintaympäristö Suomessa 2.1 Poliittiset tekijät Vesihuollon järjestäminen on pohjimmiltaan teknis-taloudellis-organisatorista toimintaa, mutta se on samalla vahvasti sidoksissa poliittiseen päätöksentekoon mm. seuraavista syistä: Vesihuolto on alueellista monopolitoimintaa. Kunta on vastuussa vesihuollon järjestämisestä alueellaan. Vaikka vesihuolto on luonteeltaan paikallista toimintaa, sitä ei voida useinkaan järjestää pelkästään yhden kunnan sisäisenä toimintana. Päätöksenteko on siirtynyt osin kansalliselta kansainväliselle tasolle. Useilla kunnilla on talousongelmia. Vesihuoltolaitosten välttämättömyyspalvelun sekä verkostoihin sitoutuneen suuren pääoman vuoksi vesihuoltolaitoksella on alueellaan luonnollinen monopoli. Kunnalla on lakisääteinen velvollisuus viime kädessä huolehtia vesihuoltopalvelujen saatavuudesta alueellaan, mutta laki ei kuitenkaan edellytä, että kunta itse tuottaisi vesihuoltopalveluita. Vesihuoltolaitoksen toiminnot voidaan järjestää kunnan omana työnä tai kuntien yhteistoimintana, jättää jonkin muun tahon esimerkiksi osuuskunnan hoidettavaksi tai ostaa tarkoituksenmukaisina kokonaisuuksina alan yrityksiltä. Vesihuoltolaki määrittelee, että vesihuollosta perittävillä maksuilla on katettava toiminnan kulut ja että sijoitetulle pääomalle on mahdollista saada kohtuullinen tuotto. Vesihuollon yksityistämisestä on kansainvälisessä keskustelussa puhuttu paljon 1990-luvulta lähtien. Yksityistämistä on perusteltu lähinnä sillä, että yksityisten yritysten uskotaan olevan toiminnassaan tehokkaampia kuin julkisten. Euroopassa kuitenkin vesihuoltolaitokset ovat edelleen julkisessa omistuksessa joitakin poikkeuksia lukuun ottamatta eikä merkittäviä muutoksia tässä suhteessa ole näköpiirissä. Suomessa ei ole mitään lainsäädännöllistä estettä sille, että 17
16 kunta myisi vesihuoltolaitoksensa yksityiselle yritykselle tai sijoittajalle, mutta tätä ei ole tapahtunut edes kuntien taloustilanteen kiristyessä. Suurimpien kaupunkien vesihuoltolaitokset ovat voittoa tuottavia yksiköitä, jolloin vesihuoltolaitoksen voitolla voidaan täyttää budjetin alijäämää ja helpottaa veroäyrin nostopainetta. Miksi siis myydä lypsävä lehmä? Toisaalta vesihuolto katsotaan sellaiseksi välttämättömyyspalveluksi, että sitä ei ole paljolti monopoliluonteensa vuoksi haluttu antaa markkinavoimien valtaan kunnan demokraattisesti valittujen päätöksentekoelinten ulkopuolelle. Vaikka Suomessa yhdyskuntia palvelevat vesihuoltojärjestelmät ovat (osuuskuntia lukuun ottamatta) käytännössä kaikki kuntien omistuksessa, on yksityisillä yrityksillä merkittävä rooli vesihuoltopalvelujen tuottamisessa. Vesihuoltolaitokset ovat jo 1800-luvulta lähtien teettäneet monia palvelujen tuottamisessa tarvittavia toimintoja yksityisillä yrityksillä, ja ns. tukitoimintojen ulkoistaminen on viime vuosina lisääntynyt. Euroopan unionin kilpailutussäädökset edellyttävät, että julkiset hankinnat on tietyin periaattein kilpailutettava avoimesti (Kuntaliitto 2007). Toistaiseksi eivät ulkomaiset yritykset ole ratkaisevasti vallanneet markkinoita Suomessa. Vesihuollon kehitys lähti liikkeelle paikallisista tarpeista, joita tyydytettiin paikallisilla ratkaisuilla. Vesi hankittiin mahdollisimman lähellä olevasta raakavesilähteestä ja jätevedet johdettiin juuri niin etäälle, ettei niistä enää ollut haittaa kyseiselle alueelle. Jätevedenpuhdistamoita sekä taajamiin että teollisuuslaitoksille alettiin mittavasti rakentaa vasta 1960-luvulla vesilain voimaantulon jälkeen, jolloin kullekin erilliselle viemäriverkostolle rakennettiin yleensä oma jätevedenpuhdistamo. Kunnan yhdyskuntarakenteen johdosta saattoi yhden kunnan alueelle tulla näin useita jätevedenpuhdistamoita, ja esimerkiksi Helsingissä oli 1970-luvun alussa 11 jätevedenpuhdistamoa. Kaikkialla ei kuitenkaan ollut riittäviä vesilähteitä oman kunnan alueella, tai veden laatuvaatimusten kasvaessa tuli tarve etsiä parempilaatuisia raakavesilähteitä vaikka kauempaakin. Oli luonnollista, että toisen kunnan alueelle mentäessä alettiin keskustella yhteistyöstä naapurikunnan kanssa. Toisaalta jäteveden puhdistusvaatimusten kiristyminen on omalta osaltaan edistänyt kuntien halua hakeutua yhteistyöhön naapuriensa kanssa. Euroopan unioniin liittymisen myötä osa päätöksenteosta on siirtynyt kansalliselta tasolta EU:n tasolle. Suomessa vesihuoltopalvelut sekä niitä koskeva lainsäädäntö ja määräykset olivat EU:hun liityttäessä muuhun Eurooppaan verrattuna korkealla tasolla, eikä EU:hun liittyminen aiheuttanut meillä merkittävästi määräysten kiristämistarvetta tai vesihuoltorakenteiden uudistamista. Yksittäinen paikallisesti merkittäviä lisäkustannuksia aiheuttanut asia on ollut juomavesidirektiivissä (98/83/EY) esitetty suurin sallittu fluoridipitoisuus 1,5 mg/l. Suomessa muutamilla alueilla on pohjavedessä maaperästä johtuva korkeahko fluoridipitoisuus, esimerkiksi Kouvolan seudulla paikoitellen suuruusluokkaa 1,8 mg/l. Aiempi suomalainen raja-arvo oli 2,0 mg/l, jonka uskotaan olevan vielä aivan turvallinen (vrt. suurin sallittu pitoisuus juomavedessä USA:ssa on 4,0 mg/l). Koska juomavesidirektiivin raja-arvo on ehdoton, on fluoridipitoisuus alennettava joko fluorinpoistojärjestelmä rakentamalla tai laimentamalla vähäfluorisella vedellä. 18
17 Euroopan unioni pyrkii yhtenäistämään käytäntöjä ja määräyksiä jäsenmaissa. Maantieteellisten, ilmastollisten, yhdyskuntarakenteellisten ym. erojen johdosta ei yhtenäistäminen aina tunnu perustellulta. Esimerkiksi yhdyskuntien jätevesien puhdistukselle tulee perusvaatimukset jätevesidirektiivistä (91/271/ ETY), ja niitä on noudatettava, vaikka Suomen oloissa voisi olla järkevämpää kohdistaa vaatimukset ja käyttää resurssit jossakin määrin toisin. Vesihuoltolaitosten toimintaan vaikuttaa kuntien kiristynyt taloudellinen tilanne. Paine nostaa veroäyriä on kasvanut monessa kunnassa, jolloin haetaan entistä aktiivisemmin mahdollisuuksia tasapainottaa kunnan taloutta muiden tulolähteiden avulla. Suurimpien kaupunkien energia- ja vesihuoltolaitokset tulouttavat omistajakaupungille kuitenkin kohtuuttoman suuren osuuden tuloista (Vinnari & Näsi 2006). Vesihuoltolaitoksen voitto voi vastata kaupungin tuloissa kunnallisveron puolta prosenttiyksikköä. Vesihuoltolaitosten tuloutusvaatimukset ovat yleisesti kiristyneet, jolloin investointeihin ja ennakoivaan kunnossapitoon on entistä vaikeampi saada riittävästi rahoitusta. 2.2 Taloudelliset tekijät Vesihuoltolaki määrittelee, että vesihuollosta perittävillä maksuilla on katettava toiminnan kulut ja että sijoitetulle pääomalle on mahdollista saada kohtuullinen tuotto. Laki ei tarkemmin määrittele, mitä tarkoitetaan kohtuullisella tuotolla. Vesimaksujen on myös oltava tasapuolisia niin, että laitoksen asiakkaita ei saa palveluita hinnoiteltaessa asettaa toisistaan poikkeavaan asemaan. Laitos saa kuitenkin periä asiakkailtaan erisuuruisia maksuja, mikäli ne ovat perusteltuja. (Vesihuoltolakiopas 2002.) Suurimmat vesihuoltolaitokset ovat voittoa tuottavia yksiköitä (Vinnari & Näsi 2006). Tämä ei niinkään johdu siitä, että suurimmat laitokset olisivat tehokkaammin tai paremmin johdettuja kuin pienet, vaan lähinnä vesihuoltolaitosten pääomarakenteesta ja toimintaympäristön erilaisuudesta. Mitä suurempi on asutuskeskus, sitä tiiviimpää yleensä on asutus. Vesilaitoskielellä tämä tarkoittaa sitä, että mitä suurempi kaupunki, sitä enemmän on kuluttajia ja sitä enemmän toimitetaan vettä johtokilometriä kohti (kuva 1). Tai toisella tavalla ilmaistuna: mitä pienempi laitos on, sitä suurempi on johtopituus per kuluttaja (tai vesikuutiometri). Kun vesihuoltolaitosten pääomasta jopa 80 prosenttia on verkostoissa, ovat pienellä laitoksella yksikkökustannukset ymmärrettävästi kalliimmat kuin suuremmalla, vaikka laitoksia hoidettaisiin yhtä tehokkaasti. Pienten vesihuoltolaitosten talous perustuukin usein subventointiin kunnan varoista, vaikka vesihuoltolaki edellyttää palvelun rahoittamista asiakkailta perittävillä maksuilla (Kuntaliitto 2007). Veden ominaiskäyttö on Suomessa 30 viime vuoden aikana pienentynyt selvästi. Enimmillään ominaiskäyttö oli 1970-luvun alkupuolella keskimäärin 335 l/as*vrk, mutta se on laskenut tasolle 240 l/as*vrk. Kasvupaikkakunnilla vähentyneen vedenkulutuksen on korvannut lisääntynyt asukasmäärä mikä on tosin edellyttänyt jakelualueen laajentamista uusille asuntoalueille niin että kokonaisvedenkulutus ja sitä kautta myöskään laitoksen saamat tulot eivät ole 19
18 Kuva 1. Vesi- ja viemäriverkoston pituus vesihuoltolaitosten kokoluokan mukaan (MMM 2005). vähentyneet. Sen sijaan taantuvilla paikkakunnilla vedenkäytön vähentyminen on supistanut tuloja. Vesihuoltolaitosten kuluista valtaosa on kiinteitä, vesimäärän vaihtelusta riippumattomia. Tämän vuoksi laitokset ovat kulutuspohjaisen vesimaksun oheen ottaneet käyttöön kiinteän perusmaksun, jolla taataan tasainen ja kulutuksesta riippumaton perusrahoitus. Suomessa valtio ei ole rahallisesti avustanut vesihuollon järjestämistä kaupungeissa tai taajama-alueilla alueellisia yhteishankkeita lukuun ottamatta. Kaiken kaikkiaan Suomessa valtio on rahoittanut vesihuollon järjestämistä varsin vähän muihin Euroopan maihin ja esimerkiksi Yhdysvaltoihin verrattuna. Vastuu vesihuollon järjestämisestä on ollut selkeästi kunnilla ja maaseudulla suoraan vedenkäyttäjillä. Laki vesihuollon tukemisesta (laki 686/2004) määrittelee, että valtion talousarviosta tätä tarkoitusta varten myönnetyllä määrärahalla voidaan tukea vesihuoltoa, jos tarkoituksena on 20
19 1) alueellisen yhteistyön aikaansaaminen vesihuollossa 2) vesihuollon turvaaminen erityistilanteissa tai 3) vesihuollon aikaansaaminen maaseutuyhdyskunnissa tai haja-asutusalueilla. Valtio voi tukea vesihuoltoa joko myöntämällä avustusta hankkeen toteuttamiseen tai tekemällä hankkeen valtion vesihuoltotyönä. Vuonna 2008 yhdyskuntien vesihuoltotoimenpiteiden tukemiseen käytettiin yhteensä 7,8 miljoonaa euroa. Määrärahaa oli lisätty viemäriverkostojen laajentamisen tukemiseen hajaasutusalueilla, joille aiemmin on valtion tuella rakennettu runkovesijohto. Avustusta ei kuitenkaan voida myöntää vesihuollon ylläpidosta aiheutuviin kustannuksiin, jotka tulee kattaa asiakkailta perittävillä maksuilla. (MMM 2008.) Valtion tuen painottumista alueellisen yhteistyön edistämiseen korostaa se, että valtion vesihuoltotyöhankkeen kustannusten piiriin ei voi sisältyä vedenottamoa tai jätevedenpuhdistamoa (Ympäristöopas 2009). Vesihuollossa painopiste on siirtymässä uudisrakentamisesta saneeraukseen. Vesihuoltolaitosten johdolle tämä aiheuttaa uudenlaisia paineita vakuuttaa päättäjät rahoituksen tarpeellisuudesta. Uudisrakentamisella saadaan aikaan jotakin konkreettiselta tuntuvaa kuten uuden kaava-alueen verkosto, uusi yhdyslinja tai laitos. Saneerauksessa vain parannetaan jo olemassa olevaa eikä saada esimerkiksi uusia asiakkaita laitoksen piiriin tai veden laatua välittömästi parannetuksi. 2.3 Sosio-kulttuuriset tekijät Väestön keski-ikä nousee Suomessa jatkuvasti. Tilastokeskuksen (2007) mukaan vuoteen 2030 mennessä yli 65-vuotiaiden osuuden väestöstä arvioidaan kasvavan nykyisestä 16 prosentista 26 prosenttiin. Alle 15-vuotiaiden määrä puolestaan vähenee nykyisestä 17 prosentista 15,5 prosenttiin vuoteen 2040 mennessä. Päättäjien ja äänestäjäkunnan ikääntyminen siirtää politiikan painopisteen helposti hoivasektorille, jolloin esimerkiksi infrastruktuurin ylläpito voi jäädä vähemmälle huomiolle ilman asiaan kohdistuvaa erillispanostusta. Ikärakenteen muutoksen lisäksi vesihuoltoalaa ravistelee aluerakenteen muutos. Suuret kaupunkiseudut kasvavat edelleen, mikä näkyy myös vesihuollon investointitarpeina kyseisillä alueilla. Toisaalta maaseutualueilla väestö vähenee, jolloin vesihuoltojärjestelmien rahoitus tulee entistä vaikeammaksi. Pahimmassa tapauksessa järjestelmät jäävät ylimitoitetuiksi eivätkä ne enää toimi kunnolla. Kuvassa 2 on arvio siitä, miten Suomen väkiluku kehittyy seutukunnittain vuoteen 2030 mennessä. Toisaalta täytyy muistaa, että huonostikin pärjäävien alueiden sisällä voi olla hyvin menestyviä yksittäisiä kuntia. Yksittäisen kunnan hyvä menestys voi johtua esimerkiksi menestyvästä yhdestä teollisuudenalasta tai lisääntyneestä lomaasutuksesta. (Hahto 2005.) Yhtenä huolena vesihuoltosektorilla on henkilöstörakenteen ikääntyminen, jonka seurauksena merkittävä osa työntekijöistä siirtyy eläkkeelle lähivuosina. Vuonna 2002 tehdyn selvityksen mukaan vesihuoltolaitoksissa työskentelee noin henkeä, joista 40 prosenttia siirtyy eläkkeelle vuoteen 2012 mennessä, ja 21
20 Kuva 2. Väkiluvun arvioitu muutos seutukunnittain vuoteen 2030 mennessä (Tilastokeskus 2007). suurten ikäluokkien eläkkeelle siirtyminen jatkuu vahvana tämän vuoden jälkeenkin. Tällöin ongelmana on löytää korvaavaa työvoimaa samalla kun henkilöstön ja organisaation hiljainen tieto katoaa. Merkittävänä syynä työntekijäkunnan ikäjakautuman vinoutumiseen ovat olleet 1990-luvun alun lamasta lähtien jatkuneet tehostamistoimet, joiden vuoksi uutta henkilöstöä on palkattu vähän. Ammattitaitoisen henkilökunnan niukkuutta on korostanut laman seurauksena tehty päätös lakkauttaa teknikko-/rakennusmestarikoulutus. Muutamat ammattikorkeakoulut ovat nyt aloittaneet uudelleen rakennusmestarikoulutuksen, joka suuntautuu myös vesihuoltoalalle. Ammattiosaajien uhkaavaan puutteeseen on kuitenkin tartuttu. Opetushallitus hyväksyi vuonna 2006 näyttötutkintoihin perustuvan vesihuollon ammattitutkintojärjestelmän, ja vuonna 2007 käynnistyi valvottu vesilaitoshenkilöstön osaamistestaus, ns. vesihygieniapassi. Vesihygieniapassin näyttötutkintojärjestelmä on vastaava kuin elintarvikkeiden käsittelyssä vaadittava hygieniapassi, joita on myönnetty jo noin henkilölle. Vesihygieniapasseja on myönnetty vuoteen 2010 mennessä jo tuhansia. Hämeen ammattikorkeakoulussa on alettu järjestää perinteisen tutkintokoulutuksen lisäksi vesihuollon ammatillisia erityisopintoja. On pelätty myös, että vesihuoltoala ei ole riittävän houkutteleva, jolloin ei saada motivoituneita ja ammattitaitoisia hakijoita pois lähtevien tilalle. Toisaalta vesihuoltoalan työntekijöiden vaihtuvuus on ollut varsin pientä, mistä voitaisiin olettaa, että työntekijät ovat tyytyväisiä työhönsä. Positiivisena kehityksenä on 22
21 nähtävissä ainakin se, että ammattikorkeakouluissa rakennusalan suosio on kasvanut viime vuosiin saakka ja koulutusmäärät ovat lisääntyneet 10 viime vuoden aikana (kuva 3). Sama ilmiö on todettu myös yliopistoissa, joissa vesihuoltoalalle tulee asiantuntijoita rakennus- ja ympäristötekniikan koulutusohjelmien kautta. Kuva 3. Yhteishaku ammattikorkeakouluihin rakennusalalle (Sinivaara 2010). Loma-asutuksen lisääntyminen ja asukkaiden vaatimustason nousu asettavat lisävaatimuksia vesihuollon järjestämiselle. Perinteinen kesämökkeily on muuttumassa yhä enemmän vapaa-ajan asumiseksi, jossa vaaditaan samaa asumismukavuutta kuin vakituisissa asunnoissakin. 2.4 Teknologiset tekijät Vesihuoltolaitostoiminta on erittäin pääomavaltaista, ja verkostojen osuus on kolme neljäsosaa pääoma-arvosta. Suomen vesihuoltolaitosten vesijohtojen yhteispituus oli vuoden 2006 lopussa km ja viemäreiden vastaavasti km (FCG Planeko 2008). Vesijohdoista 30 prosenttia ja viemäreistä 37 prosenttia on yli 30 vuotta vanhoja. Merkittävä osa verkostoista on huonossa kunnossa ja vaatisi saneerausta, koska saneerausmäärät ovat olleet selvästi alle tarvittavan tason. Taulukossa 2 arvioidun saneeraustarpeen mukaan saneerausmäärät tulisi nostaa 2 3-kertaisiksi nykyiseen verrattuna. Yksittäisissä tapauksissa saneeraustarpeet voivat olla vielä suurempia mutta myös pienempiä, jos esimerkiksi laman aikana tähän on tietoisesti panostettu. Verkostojen ohella myös vedenkäsittelylaitoksia on saneerattava uusia tiukempia vaatimuksia vastaaviksi. Jätevedenpuhdistamoilla teettävät töitä erityisesti tiukemmat typenpoistovaatimukset, ja vedenpuhdistamoilla on varauduttava toiminnan varmistamiseen ja poikkeustilanteisiin. 23
22 Taulukko 2. Suomen vesihuoltoverkostojen ikäjakauma ja saneerausmäärät (FCG Planeko 2008). Vesijohdot Viemärit Alle 20 vuotta vanhoja verkostoja 46 % 40 % vuotta vanhoja verkostoja 24 % 23 % Yli 30 vuotta vanhoja verkostoja 30 % 37 % Huonossa tai erittäin huonossa kunnossa olevia verkostoja 6 % 12 % Saneerausmäärä vuonna ) km/a km/a Arvioitu saneeraustarve tulevaisuudessa km/a 900 km/a Saneeraustarve kokonaispituudesta 1,1 % 1,9 % 1) Tarkka määrä ei ole tiedossa, koska kattavaa valtakunnallista tilastointia ei ole tehty vuoden 1999 jälkeen. Pääomavaltaisuuden ohella ja paljolti juuri sen vuoksi vesihuoltoalalle on tyypillistä suuri polkuriippuvuus (Rajala 2009). Aikaisemmin tehdyt valinnat ja ratkaisut sitovat päätöksentekoa pitkälle tulevaisuuteen valitulta linjalta ei voida poiketa, vaikka myöhemmin niin haluttaisiinkin. Suunnittelun aikajänne on usein kymmeniä vuosia. Vesihuoltosektorilla ei odotettane lähitulevaisuudessa suuria teknologisia innovaatioita. Tasaista kehitystä sen sijaan on oletettavissa mm. seuraavilla alueilla: kalvotekniikat, kehittyneet hapetustekniikat, automaatio- ja säätötekniikka ja tietotekniikan hyödyntäminen verkostoissa (ETAP 2003). Varsinkin automaa tion käyttö todennäköisesti kasvaa vesihuollon yhteydessä, vaikka laitoksilla jo nyt automaattinen ohjaus ja valvonta ovat kohtalaisen kattavia. Automaatiota ja tietotekniikkaa voidaan kuitenkin käyttää aikaisempaa tehokkaammin myös verkostoissa. Uusilla teknologioilla voidaan mm. seurata vuotokohtia ja veden laatua ja säästää energiaa (Hahto 2005). Tämä osaltaan edistää mahdollisuuksia laajentaa järjestelmiä ja lisätä ylikunnallista yhteistyötä. Jätevedenpuhdistamoiden tuottamat ja myös haja-asutusalueiden pienpuhdistamoista ja sako- ja umpikaivoista kerätyt lietemäärät kasvavat tulevaisuudessa. Pienten kuntien jätevedenpuhdistamoiden toiminta voi häiriintyä, koska niitä ei ole mitoitettu haja-asutusalueilta tulevien lietteiden käsittelyyn. Jätevedenpuhdistamoille aiheuttaa lisää haasteita se, että puhdistamoiden lietettä koskevat määräykset ovat kiristymässä ja lietteiden sijoitusvaihtoehdot vähenevät. (Kuntaliitto 2007.) 2.5 Ympäristötekijät Kokonaisuutena Suomessa ei ole puutetta vesivaroista, kun uusiutuvista vesivaroista meillä käytetään vain muutama prosentti (kuva 4). Suurin vedenkäyttäjäryhmä on teollisuus, ja sen vedentarpeesta valtaosan käyttää puunjalostusteollisuus, joka ottaa prosessivetensä pintavesistä. Puunjalostusteollisuus on sijoittunut sellaisten vesistöjen äärelle, joissa vettä varmasti riittää. Yhdyskuntia ja asutusta palvelevat vesilaitokset pumppaavat vettä 1,1 milj. m³ vuorokaudessa. Tämän lisäksi runsas puoli miljoonaa suomalaista asuu kes- 24
23 kitettyjen vedenjakelujärjestelmien ulkopuolella ja ottaa vetensä omista kaivoistaan. Kokonaisvaltainen ympäristön huomioon ottaminen on tullut yhä tärkeämmäksi periaatteeksi kaikessa toiminnassa. Vesihuollossa perinteisesti ympäristövaikutukset on liitetty miltei pelkästään jäteveden puhdistukseen. Jäteveden puhdistuksessa on Suomessa saavutettu taso, jonka nosto alkaa olla vaadittaviin lisäinvestointeihin verrattuna kokonaisnäkökulmasta kyseenalaista lukuun ottamatta typenpoiston tehostamista joissakin laitoksissa (Kuntaliitto 2007). Kuva 4. Uusiutuvien vesivarojen käyttö Euroopan maissa. 4 Kehitys on viime vuosina mennyt siihen suuntaan, että jäteveden puhdistusta keskitetään yhä suurempiin yksiköihin rakennetaan pitkiäkin jäteveden siirtolinjoja ja pieniä puhdistamoja suljetaan. Suurempien yksiköiden uskotaan olevan taloudellisesti edullisempia ja toiminnassaan varmempia ja tehokkaampia. Aiemmin mainittiin, että Helsingissä oli 1970-luvun alussa 11 jätevedenpuhdistamoa, mutta nyt Helsingin Viikinmäen jätevedenpuhdistamossa käsitellään paitsi kaikki Helsingin kaupungin alueen myös 5 naapurikunnan jätevedet. Pirkanmaan vesihuollon kehittämissuunnitelmassa arvioitiin, että luvanvaraisten jätevedenpuhdistamoiden lukumäärä vähenee vuodesta 2006 vuoteen 2018 yhteensä 35 ja että Pirkanmaan alueen jätevedet vuonna 2018 käsitellään vain 13 puhdistamossa (Pirkanmaan ympäristökeskus 2006). Onko puhdistamoiden lukumäärän väheneminen näin suuri, riippuu kuntien päätöksistä. Joidenkin viimeaikaisten alueellisten jätevedenpuhdistamohankkeiden yhteydessä on nostettu esiin kysymys keskittämisen mahdollisista vaaroista (Katko 2005). Jos suuren jätevedenpuhdistamon toiminta jostakin syystä häiriintyy, niin 4 europa.eu/atlas/viewdata/viewpub.asp?id=
24 Kaupungistuminen lisää sademääriä ja vähentää haihduntaa (Kuusisto 2009a). Kaupunkialueilla on suureksi osaksi läpäisemätöntä pintaa, jolloin veden haihdunta on 30 prosenttia pienempi kuin luonnonympäristössä ja valunta 74 prosenttia suurempi (Hahto 2005). Tällöin tulvahuippujen määrä kasvaa huomattavasti. Ilmastonmuutos lisää sääilmiöiden äärioloja, jolloin on odotettavissa entistä rankempia sateita mutta toisaalta myös pidempiä kuivia kausia. Lämpötilan odotetaan nousevan Suomessa noin 2 7 astetta vuoteen 2080 mennessä ja vuosisadannan lisääntyvän 5 40 prosenttia (Ilmasto 2009). Kesäkaudella pintave sien lämpötilan noustessa biologiset prosessit kiihtyvät ja rehevöityminen ja sinileväongelmat lisääntyvät. Lämpötilojen nousun takia lumipeite vähenee Suomessa, koska sateet tulevat yhä useammin vetenä. Tämä puolestaan lisää valumia, joiden johdosta talvitulvat lisääntyvät ja pelloilta huuhtoutuvien ravinteiden, fosforin ja typen määrä lisääntyy. (Kuusisto 2009b.) Kuivat kaudet laskevat pohjavesien pintoja, mikä voi lisätä pohjaveden rauta- ja raskasmetalliongelmia. Pitkäaikainen kuivuus aiheuttaa ongelmia talvella matalissa järvissä, kun vähäinen tulovirtaama ei tuo riittävästi hapekasta vettä järveen. Veden laadun heikkenemiseen vaikuttavat myös lisääntyneet sateet, joipaikalliset vaikutukset purkuvesistössä voivat olla mittavia. Hajautetussa järjestelmässä yksittäisen puhdistamon käyttöhäiriön paikalliset vaikutukset olisivat pienempiä. Maankäytön muutokset ovat jo näkyneet entistä pahempina tulvina rakennetuilla alueilla. Sateet Uudellamaalla vuoden 2004 heinä-elokuun vaihteessa eivät olleet tilastollisesti äärimmäisen rankkoja, mutta sateiden aiheuttamat tulvat olivat ennen kokemattomia. Kuva 5. Vantaanjoen virtaama vuonna (Lähde: Ympäristöhallinnon Oiva-palvelu.) 26
25 den aiheuttamat tulvat lisäävät ravinteiden ja haitallisten aineiden kuormitusta vesistöön. (Kuusisto 2009b.) Vesihuoltoinvestointien pitkäikäisyyden johdosta ympäristötekijät tulee ottaa huomioon jo tämän päivän suunnittelussa. 2.6 Lainsäädännölliset tekijät Vesihuoltoa ohjaavat useat eri viranomaiset ja lait. Kuvassa 6 esitetään pelkistetty malli siitä, mitkä osapuolet vaikuttavat vesihuoltoon Suomessa. Vuoden 2010 alussa ympäristöhallinnon rakenne muuttui, kun aluehallinnon uudistamisen yhteydessä perustettiin uudet elinkeino-, liikenne- ja ympäristökeskukset, joihin yhdistettiin aiemmin erillisinä toimineet toimialueet. Kunnalla on lakisääteinen velvollisuus viime kädessä huolehtia vesihuoltopalvelujen saatavuudesta alueellaan. Kunnan ei kuitenkaan edellytetä itse huolehtivan vesihuollosta omana työnään, vaan vesihuolto voidaan järjestää kuntien yhteistoimintana, jättää jonkin muun toimijan (esimerkiksi osuuskunnan) järjestettäväksi tai ostaa tarkoituksenmukaisina kokonaisuuksina alan yrityksiltä. (Kuntaliitto 2007.) Kuva 6. Eri hallinnonalojen roolit Suomen vesihuollossa vuonna Vesihuoltolaki (laki 119/2001) edellyttää, että kunnan on laadittava vesihuollon kehittämissuunnitelma alueelleen, siis koko kunnan alueelle myös hajaasutusalueet mukaan lukien. Lain mukaan kunnan tulee huolehtia siitä, että ryhdytään toimenpiteisiin tarvetta vastaavan vesihuoltolaitoksen perustamiseksi, vesihuoltolaitoksen toiminta-alueen laajentamiseksi tai muun tarpeellisen vesi- 27
26 huollon palvelun saatavuuden turvaamiseksi, jos suurehkon asukasjoukon tarve taikka terveydelliset tai ympäristönsuojelulliset syyt sitä vaativat. Vesihuoltolaki ei määrittele, miten tämä vaatimus tulee täyttää, eikä se edellytä, että kunnan on oltava vesihuoltolaitoksen omistajana. Vesihuoltolaki edellyttää myös, että kunnan on hyväksyttävä vesihuoltolaitoksen toiminta-alue. Tällainen toiminta-alue ei ole sidottu kuntarajoihin, eikä laki estä sen ulottamista usean kunnan alueelle. Hyvin toimivien vesihuoltojärjestelyjen aikaansaamiseksi voi hyvinkin olla tarkoituksenmukaista, että toiminta-alue ylittää kunnan rajat. Jos toiminta-alue ulottuu kahden tai useamman kunnan alueelle, kukin kunta hyväksyy toiminta-alueen omalta osaltaan. Laitosten toiminta-alueet voivat myös olla päällekkäisiä, jos eri laitokset huolehtivat vedenhankinnasta ja viemäröinnistä. (Vesihuoltolakiopas 2002.) Vesihuoltolain uudistustyö on tätä tutkimusta julkaistaessa vielä käynnissä. Laki vesihuollon tukemisesta (laki 686/2004) ohjaa vesihuoltolaitoksia tai kuntia yhteistyöhön, sillä lain perusteella tukea voi saada alueellisen yhteistyön aikaansaamiseksi vesihuollossa. Yhteistyötä edistäviä hankkeita lukuun ottamatta yksittäinen kunta tai vesihuoltolaitos ei voi saada avustusta verkostonsa tai laitostensa rakentamiseen, paitsi jos kyseisen hankkeen tarkoituksena on (i) vesihuollon turvaaminen erityistilanteissa, (ii) vesihuollon aikaansaaminen maaseutuyhdyskunnissa tai haja-asutusalueilla tai (iii) pinta- tai pohjavesien pilaantumisen ehkäiseminen taikka niiden tilan parantaminen. Ympäristövaatimukset ovat kiristyneet niin globaalisti kuin EU:nkin tasolla. Tästä on seurannut tiukempia vaatimuksia mm. talous- ja jäteveden käsittelylle. Jätevedenpuhdistamoilla tiukentuneet vaatimukset näkyvät mm. typenpoiston tehostamistarpeena. Typenpoiston tehostaminen tulee aiheuttamaan useille vesihuoltolaitoksille tarpeen investoida jätevedenpuhdistamoidensa saneeraukseen (Silfverberg 2007). Tosin Suomi kyseenalaisti EU-komission tiukan tulkinnan ja voitti kiistan EY-tuomioistuimessa vuonna 2009 (Vesiensuojeluyhdistysten Liitto 2009). Terveydensuojelulain mukaan vesilaitos on suunniteltava, rakennettava ja hoidettava niin, että talousvesi täyttää säädetyt vaatimukset. Sosiaali- ja terveysministeriön asetuksella säädetään talousveden laatuvaatimuksista, valvonnasta ja muista näihin liittyvistä menettelyistä. Terveydensuojelulain muutos vuonna 2006 toi uusia vaatimuksia vedenkäsittelyn kanssa tekemisessä olevalle henkilöstölle. Laki edellyttää, että vesilaitoksissa työskentelevillä, talousveden laatuun vaikuttavia toimenpiteitä tekevillä on laitosteknistä ja talousvesihygieenistä osaamista osoittava Sosiaali- ja terveydenhuollon tuotevalvontakeskuksen antama todistus. Todistus annetaan henkilölle, joka on suorittanut hyväksytysti laitosteknistä ja talousvesihygieenistä osaamista arvioivan testin, ns. vesihygieniapassin. (Laki terveydensuojelulain muuttamisesta 285/2006.) Ympäristönsuojelulaki edellyttää, että jätevedenpuhdistamolla, joka käsittelee asukasvastineluvultaan vähintään 100 hengen jätevedet, on oltava ympäristölupa (Kuntaliitto 2007). Vuoden 2004 alusta tuli voimaan asetus (asetus 542/2003), joka ratkaisevasti kiristi vaatimuksia viemäriverkostojen ulkopuolella olevien kiinteistöjen 28
27 jätevesien käsittelylle. Näin paine keskitettyjen viemärijärjestelmien laajentamiseen haja-asutusalueille korvaamaan kiinteistökohtaista jäteveden käsittelyä kasvanee. Pelastuslain (laki 468/2003) mukaan kunta huolehtii alueellaan sammutusveden järjestämisestä alueen pelastustoimen tarpeisiin. Vastuu on siis kunnalla, ei vesilaitoksella. Pelastuslain uudistustyö on parhaillaan käynnissä, ja vastuu sammutusveden varmistamisesta on yksi ratkaistavista kysymyksistä. Julkisia hankintoja säätelevä lainsäädäntö ja sen edellyttämä kilpailuttaminen vaativat entistä parempaa kilpailuttamisen hallintaa myös vesihuoltolaitoksilta. Kilpailuttamisella pyritään tehostamaan toimintoja ja varmistamaan hankintojen edullisuus, mutta tiukka lain tulkinta voi toisaalta vaikeuttaa joustavaa vesihuoltolaitosten välistä yhteistyötä. 29
28 3 Vesihuollon ylikunnallisen yhteistyön kehittyminen Suomessa 3.1 Viranomaiset ja vesihuollon yleissuunnitelmat yhteistyön edistäjinä Valtion keskus- ja aluehallintoviranomaiset ovat osaltaan edistäneet kuntien välistä vesihuollon yhteistyötä jo vuosikymmeniä. Maataloushallitus sekä tie- ja vesirakennushallitus tekivät kuntarajat ylittävää vesistöjen ja vesien moninaiskäyttöön tähtäävää suunnittelua jo 1960-luvulla. Esimerkiksi Kokemäenjoen vesistöalueesta valmistui maataloushallituksen toimesta vuonna 1968 vesihuollon ja vesiensuojelun yleissuunnitelma (Hartikainen 1972). Varsinaisesti vesienkäytön kokonaissuunnittelu kuitenkin alkoi vuonna 1970 vesihallituksen perustamisen jälkeen. Suunnittelua varten Suomi jaettiin 19 alueeseen, joita varten laadittiin alueelliset kokonaissuunnitelmat. Vesihuolto muodosti osan näistä kokonaissuunnitelmista. Vesihuollon osalta kokonaissuunnitelmissa tehtiin mm. vesivaroihin ja niiden laatuun, vedenkäyttöön, vesi- ja viemärilaitosten rakenteisiin, vesistökuormituksiin sekä vesioikeuden päätöksiin ja suunnitelmiin liittyviä perusselvityksiä. Lisäksi selvitettiin kuntien välisiä sopimuksia sekä kuntien lähiajan rakennusohjelmia. (KUVENE 1976.) Kokonaissuunnitelmien suositukset sisälsivät vesihuollon osalta mm. ehdotuksia vedenhankinnan ja jätevesien käsittelyn ratkaisuiksi sekä vesilähteiden suojaamiseksi. Lisäksi suositukset sisälsivät usein ehdotuksia kuntien keskeisestä yhteistoiminnasta vesihuollon järjestämiseksi. Yhteistoimintaa perusteltiin teknilliseltä ja taloudelliselta kannalta tarkoituksenmukaisten ratkaisujen saamiseksi. Vesienkäytön kokonaissuunnitelmat valmistuivat pääosin vuosien aikana. (KUVENE 1976.) Pian kokonaissuunnitelmien käynnistämisen jälkeen ja osittain niiden kanssa rinnakkain ryhdyttiin laatimaan vesihuollon ja vesiensuojelun yleissuunnitelmia sellaisilla alueilla, joilla niihin nähtiin kiireellistä tarvetta. Varhaisimpia yleissuunnitelmia käytettiin hyväksi kokonaissuunnitelmia laadittaessa. Polttavin tarve laatia yleissuunnitelmia oli lähinnä käyttökelpoisten vesivarojen niukkuuden 30
29 vuoksi Pohjanmaalla ja Satakunnassa sekä Lounais-Suomen alueella (kuva 8) (KUVENE 1976). Yhtenä toimijana yleissuunnitelmien laadinnassa olivat seutukaavaliitot, ja esimerkiksi Tampereen seutukaavaliitto teki aloitteen seutukaava-alueen eteläosan kunnille vesihuoltosuunnitelmasta. Suunnittelualue laajeni sittemmin, ja Tampereen seudun vesihuollon ja vesiensuojelun alueellinen yleissuunnitelma valmistui vuonna Kuntien, vesihallituksen, vesipiirin ja seutukaavaliiton lisäksi suunnittelutyöryhmään kutsuttiin mukaan Kokemäenjoen vesiensuojeluyhdistyksen sekä Tampereen, Nokian ja Valkeakosken teollisuuden edustajat. Jo tässä suunnitelmassa esitettiin ylikunnallista yhteistyötä mm. siten, että Kangasalan, Pirkkalan ja Ylöjärven jätevedet johdettaisiin Tampereen jätevedenpuhdistamoille puhdistettavaksi (Hartikainen 1972). Kangasalan osalta tämä toteutui vuonna 1980, Ylöjärven osalta 1981 ja Pirkkalan osalta 1990-luvun puolivälissä (Katko & Juuti 2007). Kuva 7. Tampereen Viinikanlahden jätevedenpuhdistamo, jonne on johdettu jätevedet Kangasalta vuodesta (Kuva: T. Katko.) Valmistuneet suunnitelmat eivät useinkaan olleet lopullisia ratkaisuja alueen vesihuoltokysymyksiin. Tilanteiden ja tavoitteiden muuttuessa suunnittelu on käynnistetty uudelleen myös niin, että suunnittelualue kattaa osittain eri alueen kuin edellisellä kerralla. Yksittäinen kunta on voinut olla mukana jossakin alueellisessa yleissuunnitelmassa jokaisena vuosikymmenenä sitten 1960-luvun. Aiem- 31